Publication: Magyar Közlöny
Issue: MK-2009-196 (Year: 2009, Number: 196)
Era: 2004-2010
Section: részletes szabályairól szóló 24/2005. (IV. 21.) GKM rendelet 6. számú mellékletének módosítása
Paragraph Index: 2081

(2) Az R. 6. számú melléklet II. fejezet 1. pontja helyébe a következõ rendelkezés lép: [AZ OKTATÓJÁRMÛVEK MINÕSÍTÕ VIZSGÁLATÁNAK ELJÁRÁSI RENDJE] „1. Az oktatójármûvek minõsítõ vizsgálata A külön jogszabályban foglaltak betartásával a közúti jármûvezetõ-képzésben a vezetési gyakorlat tantárgy oktatására használt „B”, „C”, „D”, „T” kategóriás, a „C1”, „D1” alkategóriás, valamint a „B+E”, „C1+E”, „C+E”, „D1+E”, „D+E” kombinált kategóriás oktatójármû jármûvekhez tartozó oktatójármû-igazolás kiadásához szükséges minõsítõ vizsgálatot a regionális igazgatóság végzi. Az oktatójármûvek minõsítõ vizsgálatát az üzemben tartó kérelmére a képzést engedélyezõ regionális igazgatóság végzi el. Kivételt képez ez alól a „T” kategóriás oktatójármû (jármûszerelvény) amelynek az oktatójármû minõsítõ vizsgálatát az a regionális igazgatóság is elvégezheti, ahol az átalakítást végezték. A „C1”, „D1” alkategóriás, „C”, „D” kategóriás, „C1+E”, „C+E”, „D1+E” és „D+E” kombinált kategóriás oktatójármûvet a jármûmûszaki vizsgabiztos indokolt esetben (pl. rendeletben meghatározott sebesség elérésére való alkalmasság) a képzésfelügyelõvel együtt minõsíti. A minõsítõ vizsgálat részét képezõ közúti vizsgálatot a képzésfelügyelõ egyedül is végezheti. A szakoktató lakóhely változása, valamint az oktatójármû tulajdonosának változása esetén, továbbá abban az esetben, ha az oktatójármûvel egy másik regionális igazgatóság ille té kességi területén is oktatni kívánnak, az oktatójármû-igazolás a korábban bejegyzett idõpontig hatályos. Abban az esetben, ha a szakoktató folyamatosan több regionális igazgatóság ille té kességi területén végez oktatási tevékenységet, az oktatójármû minõsítõ vizsgálatát bármely regionális igazgatóság elvégezheti. A vizsgálat költségeit – amelyet a kérelmezõ visel – a közúti jármûvek forgalomba helyezésével és forgalomban tartásával, környezetvédelmi felülvizsgálatával és ellenõrzésével, továbbá a gépjármûfenntartó tevékenységgel kapcsolatos egyes közlekedési hatósági eljárások díjáról szóló miniszteri rendelet alapján kell meghatározni és befizetni.”

Source: https://magyarkozlony.hu/hivatalos-lapok/43f58c12d56f2415d43d0942b1ab2a93b6be60e8/dokumentumok/52b555bc69acbb7e0a2cee54576dd70e40468552/letoltes